**Veeanalüüs tehakse näitajate osas, mida peab vajalikuks Terviseamet, järgmistel juhtudel:**

 1) enne taotluse esitamist (määruse § 10 lg 3 punkt 5)

* kui projekti eesmärk on hetkel kasutatavast veesüsteemist saadava joogivee kvaliteedi parandamine;
* kui rajatakse joogiveetorustikku olemasolevast kaevust ja/või paigaldatakse sinna pump;
* olemasoleva kaevu asemele uue rajamine põhjusel, et olemasoleva kaevu vee kvaliteet ei vasta joogivee nõuetele.

 2) pärast tööde lõppu, välja arvatud juhul, kui projekti raames rajati veetorustik või paigaldati pump olemasolevasse kaevu (§ 15 lg 4 punkt 2)

Puurkaevude rajamise korral teeb veeanalüüsi selle ehitanud ettevõte (veeanalüüs on vajalik puurkaevu andmete keskkonnaregistrisse kandmiseks).

**Koondtabel juhtudest, mil tuleb tellida veeanalüüsid**

|  |  |
| --- | --- |
| **Tegevus** | **Joogivee analüüs tuleb teha** |
| **Taotluse esitamisel** | **Pärast tööde teostamist** |
| Salvkaevu süvendamine või puhastamine, kui probleemiks oli vee nappus. | Ei(kuid Terviseamet soovitab seda teha, sest keemilise reostuse korral ei ole sageli võimalik puhastamisega vee kvaliteeti parandada) | Jah |
| Salvkaevu puhastamine, kui soovitakse parandada vee kvaliteeti | Jah | Jah |
| Uue salvkaevu ehitamine | Ei, kui kaevu üldse poleJah, kui vanas (salv)kaevus on joogikõlbmatu vesi ja seetõttu taotletakse toetust uue kaevu ehituseks. | Jah |
| Puurkaevu rajamine | Ei, kui kaevu üldse pole.Jah, kui vanas (salv)kaevus on joogikõlbmatu vesi ja seetõttu taotletakse toetust uue kaevu ehituseks. | Jah, kuid kaevu rajav ettevõtja teeb selle ise (NB! Kontrolli hinnapakkumist). |
| Veetorustiku ja/või pumba paigaldamine | Jah, tõestamaks, et torustik ehitatakse välja ja/või pumbad paigaldatakse kõlbliku joogiveega kaevudele. | Ei |
| Puhastusseadmete paigaldamine | Jah | Jah |